

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 21.jūnijā Nr.**317**

(prot.Nr.**14**, **4**.§)

**Par apropriācijas palielināšanu Daugavpils pilsētas domes Kultūras pārvaldei**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 10.punktu, kurš nosaka, ja 2017.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, saskaņā ar 10.05.2017. finansēšanas līgumu Nr.LKP2017/53 starp Latgales reģiona attīstības aģentūru un Daugavpils pilsētas domes Kultūras pārvaldi, un saskaņā ar 21.03.2017. finansēšanas līgumu nr. 2017-1-MDM085 starp Valsts kultūrkapitāla fondu un Daugavpils pilsētas domes Kultūras pārvaldi, ņemot vērā Daugavpils pilsētas domes Izglītības un kultūras jautājumu komitejas 2017.gada 15.jūnija sēdes protokolu Nr.13, Daugavpils pilsētas domes Finanšu komitejas 2017.gada 15.jūnija sēdes protokolu Nr.16, atklāti balsojot: PAR – 11 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, J.Lāčplēsis, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes Kultūras pārvaldes (reģ.Nr.90001206849, juridiskā adrese: K.Valdemāra iela 13, Daugavpils) projektus:

1.1. Latgales reģiona attīstības aģentūras projektu „Grāmatas „Aiz ezera balti bērzi …” manuskripta pabeigšana”, saskaņā ar pielikumu Nr.1;

1.2. Valsts Kultūrkapitāla fonda projektu „Akordeona mūzikas svētki Daugavpilī", saskaņā ar pielikumu Nr.2.

2. Palielināt apropriāciju Daugavpils pilsētas domes Kultūras pārvaldes pamatbudžeta programmai „Kultūras pārvaldes īstenotie projekti” saskaņā ar pielikumu Nr.3.

Pielikumā: 1. Latgales reģiona attīstības aģentūras projektu „Grāmatas „Aiz ezera balti bērzi…” manuskripta pabeigšana” apraksts.

2. Valsts Kultūrkapitāla fonda projekta „Akordeona mūzikas svētki Daugavpilī” apraksts.

3. Daugavpils pilsētas domes Kultūras pārvaldes pamatbudžeta programmas „Kultūras pārvaldes īstenotie projekti” ieņēmumu un izdevumu tāmes grozījumi 2017.gadam.

Domes priekšsēdētājs *(personiskais paraksts)* J.Lāčplēsis